b'\n_START_ARTICLE_\nKanjon Vrbasa\n_START_PARAGRAPH_\nKanjon Vrbasa je 1955. za\xc5\xa1ti\xc4\x87en kao rezervat prirodnih predijela. Smje\xc5\xa1ten je izme\xc4\x91u Jajca, na jugu, i Banje Luke na sjeveru. Kanjon Vrbasa zapravo \xc4\x8dine dva manja kanjona: kanjon Podmila\xc4\x8dje i kanjon Tijesno. Rijeka Vrbas je probila vapnena\xc4\x8dke stijene i tako stvorila kanjon u kojemu su se pod posebnim uvjetima kakvi vladaju u kanjonskom ekosustavu razvile brojne endemske i reliktne biljne i \xc5\xbeivotinjske vrste._NEWLINE_Kanjon je idealan za razli\xc4\x8dite avanturisti\xc4\x8dke sportove poput kajaka, kanua, raftinga, alpinizma i ostalih. Kanjon se u du\xc5\xbeini od 31 kilometar koristi za vodene avanturisti\xc4\x8dke sportove. Ovdje je odr\xc5\xbeano svjetsko i europsko prvenstvo u raftingu.'